Christer Johannesen

Christer Olav Johannesen (født 9. april 1945 i Uppsala) er en norsk offiser,  musiker og korpsdirigent. Han ledet i en årrekke Forsvarets musikkorpsvirksomhet og har spilt en sentral rolle i utviklingen av den sivile janitsjar- og korpsmusikken i Norge.Aftenposten, 9. april 1995, s. 11.

Johannesen ble i 1965 ansatt i Forsvaret etter avsluttet militærtjeneste i HM Kongens Gardes musikkorps. Han spilte i Forsvarets Musikkorps Østlandet inntil han i 1975 ble utnevnt til sjef for korpset.«Christer O. Johannesen», Store norske leksikon. Lest 9. november 2014. Fra 1983 og i 20 år var han musikkinspektør i Forsvaret og hadde overordnet ansvar for militærmusikken i Norge. Johannesen har ledet Norsk Militær Tattoo siden 1994. I Sverige dirigerte Johannesen musikere fra Symfonikernas musikkår i Stockholm ved innspilling av svenske infanterimarsjer. Johannesen ble i 2003 pensjonert med obersts grad.

Johannesen har også ledet sivile korps.musikkorps.no Historiens gang - synspunkter fra en som bidrog Han dirigerte Norges Nasjonale Ungdomskorps. Under hans ledelse vant korpset en internasjonal konkurranse i USA i 1976 og gikk til topps i Wereld Muziek Concours i Kerkrade i Nederland i 1978.  Under Johannesens direksjon vant Telemark janitsjarorkester  førstedivisjon i verdensmusikkonkurransen i Kerkrade.  Johannessen har dirigert Lillestrøm Musikkorps og Sarpsborg Janitsjar til seier i norgesmesterskap. I en årrekke dirigerte han også Sarpsborg Guttemusikkorps og vant med dette norgesmesterskap for skolekorps.

Kongen utnevnte i 2005 Johannesen til ridder av 1. klasse av St. Olavs Orden «for hans virke som dirigent.»Tildeling av ordener og medaljer: Søk i arkivet, kongehuset.no. Han er innehaver av ridderkors av Den islandske falkeorden.Fálkaorðuhafar. I 1996 mottok han The Colonel George S. Howard Citation of Musical Excellence For Military Concert Bands.The Colonel George S. Howard Citation of Musical Excellence For Military Concert Bands, The John Philip Sousa Foundation.

 Referanser 

 Eksterne lenker 
 «Ompa til du dør», Intervju i Forsvarets Forum
 Medley i militærmusikk, foredrag av Johannesen i Oslo Militære Samfund

Kategori:Norske dirigenter
Kategori:Norske oberster
Kategori:Riddere av 1. klasse av St. Olavs Orden
Kategori:Den islandske falkeorden
Kategori:Fødsler i 1945